Прыкметна лепш дынамаўцы правялі трэці перыяд. Гэтаму садзейнічаў і хуткі гол. Праз тры хвіліны пасля перапынку Куінтан Хаўдэн зрабіў сольны праход да варот Юхі Метсалы і скараціў адставанне ў ліку - 1:2. Праз чатыры хвіліны пасля выдалення ў Амура Станіслава Кацубы, зубрам удалося рэалізаваць большасць. Магутны і дакладны кідок пад перакладзіну нанёс Андрэй Сцяпанаў - 2:2. Гаспадары не хацелі страчваць ачкі на дамашняй пляцоўцы і значна ўзмацнілі націск на вароты Юнаса Энрата. Уладзіслаў Ушэнін выйшаў з галкіперам мінчан, але не змог вызначыцца закінутай шайбай.